Erna med planer for nytt Regjeringskvartal
Siden terroangrepet 22. juli har det vært jobbet med fremtiden til kvartalet som fikk store skader av bombeangrepet. Symboltungt Det er spesielt knyttet spenning til hva som skal skje med den symboltunge høyblokka i kvartalet. Det er uklart om også planene for den plastdekkede blokka blir offentliggjort i dag. 18.mars hadde Sanner et møte med 13 forskjellige instanser om fremtiden til området. Da var det klart at flertallet ønsket å bevare Høyblokka. I følge en ringerunde Dagbladet gjennonmførte før møtet mente både Fortidsminneforeningen, Norske landskapsarkitekters forening, ICOMOS Norge, Oslo Bys Vel, Riksantikvaren, Norsk Form og Byrådsavdelingen for byutvikling i Oslo kommune at den bomberammede Høyblokka måtte bevares. Flere bygninger I februar mottok kommunal- og moderniseringsminister Jan Tore Sanner en rapport som slo fast at Høyblokka i regjeringskvartalet kan tilfredsstille dagens byggtekniske krav med relativt enkle forsterkninger. Regjeringskvartalet består av flere bygninger.Høyblokka i sentrum er ryddet for alt ødelagt materiale. Y-blokka som omkranser deler av blokka, fikk også store skader. Departementsbygningene rundt Einar Gerhardsens plass foran hovedinngangen til Høyblokka, fikk store skader og det er ventet at de blir revet. Det gamle, solide bygget som huser Finansdepartementet, er pusset opp og tatt i bruk igjen.
Statsminister Erna Solberg og kommunal- og moderniseringsminister Jan Tore Sanner legger klokken 15 fram planene for nytt Regjeringskvartal.Det melder statsministerens kontor.